text: Adès aloit en grandissant 
   La feste en joie et en honnour, 
   De plus en plus, de jour en jour. 
   De festiier, de caroler, 
   Et de plenté de dons donner 
   À ceaus qui tenu en estoient, 
   Cil qui honnour faire devoient 
   N'el metoient pas en oubli. 
   Plus en faisoient que ne di 
   Et que ne saroie retraire. 
   Et pour ce me vueil de ce taire ; 
   Car à piece nonmés n'aroie, 
   Jà si pener ne m'en saroie, 
   Les dons qui là furent donné, 
   Tant en i par ot grant plenté. 
  